Diari Oficial de la Generalitat Valenciana


Sumari del DOGV 7314, del 10-07-2014 (2014/6247)

Notificació de la sentència dictada en el procediment de guarda i custòdia número 338/2013.
-------------------------------------------------------------------------------------------

### Dades del document

Número de DOGV
:   7314

Data del DOGV
:   10-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6247


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment de guarda i custòdia número 338/2013. [2014/6247]  
Família, guarda, custòdia o aliments fill menor no matrimonial no consensuat 000338/2013-C  
Demandant: Luisa Jiménez Jaime.  
Procuradora: Teresa Villaescusa Soler.  
Advocada: María José Mengual Gregori.  
Demandat: Raúl Fuster Esteban i ministeri fiscal.  
Secretària: María Victoria Luna Castro.  
  
En el present procediment de mesures de fills no matrimonials contenciós, seguit a instàncies de Luisa Jiménez Jaime contra Raúl Fuster Esteban i ministeri fiscal, s'ha dictat sentència l'extracte del qual és el següent:  
  
«Sentència número 83/2014  
Gandia, 8 d'abril de 2014  
Vistes per mi, María Victoria Donat Sarrió, magistrada jutgessa titular del Jutjat de Primera Instància número 3 dels de Gandia i partit judicial, les presents interlocutòries registrades amb el número 338/2013, sobre mesures per a fills no matrimonials, seguides a instàncies de Luisa Jiménez Jaime, representada per la procuradora Teresa Villaescusa Soler i sota la direcció tècnica de la lletrada María José Mengual Gregori, contra Raúl Fuster Esteban, en situació processal de rebel·lia,  
  
Dispositiva  
Que estime la demanda de mesures per a fills no matrimonials interposada per Luisa Jiménez Jaime, representada per la procuradora Teresa Villaescusa Soler, contra Raúl Fuster Esteban, i acorde les mesures següents:  
- La filla menor haguda de la relació entre les parts quedarà sota la guarda i custòdia de la mare, exercint conjuntament ambdós progenitors la pàtria potestat, que actuaran sempre en benefici de la filla.  
- Quant al règim de visites del pare respecte de la menor, serà el de caps de setmana alterns, des del divendres a l'eixida de l'institut fins al dilluns en què la menor acudirà a l'institut, i vacacions d'estiu, nadal i Setmana Santa per mitat, triant la mare els períodes vacacionals en els anys imparells i el pare els parells.  
- S'establix una pensió alimentària a favor dels fills comuns en quantia de 180 euros al mes per a cada un, que ingressarà el pare en el compte bancari que designe la mare, dins dels cinc primers dies de cada mes. L'esmentada suma s'actualitzarà anualment per mitjà de l'aplicació del percentatge de l'increment de l'índex de preus al consum elaborat per l'Institut Nacional d'Estadística. Els progenitors sufragaran a mitges els gastos extraordinaris.  
Tot això sense fer especial condemna en les costes causades en la present tramitació.  
Notifiqueu esta resolució a les parts. Contra esta es pot interposar recurs d'apel·lació en el termini de 20 dies a comptar des de la seua notificació, i del que coneixeria la Audiència Provincial de València.  
Una vegada siga ferma esta sentència, expediu-ne un testimoniatge amb expressió de la seua fermesa al registre civil on conste inscrit el matrimoni, a fi de procedir-ne a la pràctica de l'anotació marginal en l'assentament d'inscripció matrimonial.  
Esta és la meua sentència, de la qual es portarà testimoniança a les interlocutòries, i s'incorporarà l'original al llibre de sentències d'este jutjat, que pronuncie, mane i firme.  
Mode d'impugnació: per mitjà de recurs d'apel·lació davant del tribunal que haja dictat la resolució que s'impugne dins del termini de 20 dies, comptats des de l'endemà de la notificació d'aquella. En la interposició del recurs, la persona apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen.  
Per a interposar el recurs serà necessari haver consignat la quantitat de 50 euros en el compte de depòsits i consignacions d'este jutjat, acreditant-ho degudament. Sense este requisit no s'admetrà a tràmit el recurs.  
Esta és la meua sentència, que pronuncie, mane i firme.»  
I com a conseqüència de l'ignorat parador de Raúl Fuster Esteban, s'estén esta perquè servisca de cèdula de notificació, que es publicarà en el Diari Oficial de la Comunitat Valenciana.  
  
Gandia, 3 de juny de 2014.- La secretària judicial: María Victoria Luna Castro.